open-index/open-wikipedia-markdown huggingface dataset:
ซูเปอร์เนเชอรัล (ภาพยนตร์ชุดทางโทรทัศน์)

***ซูเปอร์เนเชอรัล*** () เป็นภาพยนตร์ชุดทางโทรทัศน์แฟนตาซีสยองขวัญอเมริกา สร้างขึ้นโดย อีริก คริปก์ ออกอากาศครั้งแรกเมื่อวันที่ 13 กันยายน ค.ศ. 2005 ที่ช่อง The WB ที่ต่อมาได้กลายเป็นส่วนหนึ่งของช่อง The CW นำแสดงโดย จาเร็ด พาดาเล็คกี เป็น แซม วินเชสเตอร์ และ เจนเซน แอคเคิลส์ เป็น ดีน วินเชสเตอร์ โดยเรื่องราวเกี่ยวกับสองพี่น้องที่ออกไล่ล่าปีศาจ ,ผี ,สัตว์ประหลาดและสิ่งมีชีวิตมหัศจรรย์อื่น ๆ ผลิตโดย Warner Bros. Television ร่วมกับบริษัท วันเดอร์แลนด์ ซาวด์ แอนด์ วิชัน และมีอีริก คริปก์ เป็นผู้อำนวยการสร้างการผลิต พร้อมด้วย แม็กจี, โรเบิร์ต ซิงเกอร์, ฟิลิป สกริสเซี่ย, เซรา แกมเบิล, เจเรมี คาร์เวอร์, จอห์น ชิแบน, เบน เอ็ดลันด์, อดัม กลาส และอดีตผู้อำนวยการสร้างและผู้กำกับ คิม แมนเนอร์ ซึ่งเสียชีวิตจากโรคมะเร็งปอดในระหว่างการผลิตฤดูกาลที่สี่

ภาพยนตร์ทางโทรทัศน์ชุดนี้ถ่ายทำในแวนคูเวอร์, รัฐบริติชโคลัมเบียรวมทั้งพื้นที่โดยรอบ และมีระยะเวลาการสร้างทั้งหมดเป็นเวลาเกือบสิบปีที่ผ่านมา ในฐานะผู้สร้างอีริก คริปก์ ใช้เวลาหลายปีที่ผ่านมาประสบความสำเร็จในการสร้าง รอบปฐมทัศน์ฤดูกาลแรกมีผู้ชมประมาณราว 5,690,000 ผู้ชม และเรตติ้งสี่ตอนแรกได้รับความนิยมสูงสุดในฤดูกาล แต่เดิมอีริก คริปก์ วางแผนการสร้างไว้สามฤดูกาลแต่ต่อมาก็ขยายไปถึงห้าฤดูกาล โดยฤดูกาลที่ห้าเป็นการสรุปโครงหลักของเรื่อง ต่อมาอีริก คริปก์ ออกจากผู้อำนวยการสร้างหลักมาเป็นผู้ปรึกษาการสร้างแทน ภาพยนตร์ทางโทรทัศน์ชุดนี้ได้เผยแพร่ออกมาอย่างต่อเนื่องในอีกหลายฤดูกาล โดยผู้สร้างและผู้กำกับที่หลากหลายเช่น เซรา แกมเบิล, เจเรมี คาร์เวอร์, โรเบิร์ต ซิงเกอร์ และแอนดรูว์ แดบบ์ ในฤดูกาลที่สิบเอ็ดของ *ซูเปอร์เนเชอรัล* ได้กลายเป็นภาพยนตร์ชุดแฟนตาซีทางโทรทัศน์ที่ออกอากาศยาวนานที่สุดของสหรัฐ ฤดูกาลที่สิบห้าเป็นฤดูกาลสุดท้ายโดยมีทั้งหมด 20 ตอน ฉายตอนแรก 10 ตุลาคม ค.ศ. 2019 ภาพยนตร์ทางโทรทัศน์ชุดนี้จบลงในวันที่ 19 พฤศจิกายน ค.ศ. 2020 โดยออกอากาศรวมทั้งสิ้น 327 ตอน

## การเผยแพร่

## อ้างอิง

## แหล่งข้อมูลอื่น

* 
* 
* 

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์ช่องเดอะซีดับเบิลยู‎
หมวดหมู่:รายการโทรทัศน์ช่องเดอะดับเบิลยูบี
หมวดหมู่:ซีรีส์โทรทัศน์โดยวอร์เนอร์บราเธอส์เทเลวิชั่น
หมวดหมู่:ละครโทรทัศน์เกี่ยวกับผี
หมวดหมู่:ละครโทรทัศน์เกี่ยวกับแวมไพร์
วอลเลย์บอลชายไทยแลนด์ลีก 2010-11

**วอลเลย์บอลชายไทยแลนด์ลีก 2010-11** หรือ **วอลเลย์บอลชายไทยแลนด์ลีก 2554** โดยครั้งนี้จัดขึ้นเป็นครั้งที่ 6 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 4 ธันวาคม พ.ศ. 2553

โดยสโมสรที่สามารถคว้าแชมป์ได้ คือสโมสรวอลเลย์บอลเรารักชลบุรี-อี.เทค.-แอร์ฟอร์ซ

## ทีมที่เข้าร่วมแข่งขัน
* สโมสรวอลเลย์บอลเรารักชลบุรี-อี.เทค.-แอร์ฟอร์ซ
* สโมสรวอลเลย์บอลนครราชสีมา
* สโมสรวอลเลย์บอลชัยภูมิ
* สโมสรวอลเลย์บอลเชียงราย
* สโมสรวอลเลย์บอลอุดรธานี
* สโมสรวอลเลย์บอลกรุงเก่า-นมไทยเดนมาร์ค
* สโมสรวอลเลย์บอลมหาวิทยาลัยราชภัฏสวนดุสิต
* สโมสรวอลเลย์บอลสุพรีม-นครศรีธรรมราช

## ตารางคะแนน

## อันดับการแข่งขัน

## รางวัล

***ผู้เล่นทรงคุณค่า** 
: กิตติคุณ ศรีอุทธวงศ์ (เรารักชลบุรี-อี.เทค.-แอร์ฟอร์ซ)
* **ผู้ทำคะแนนสูงสุด**
: กฤษฎา สมคะเน (กรุงเก่า-นมไทยเดนมาร์ก)
* **ตบยอดเยี่ยม**
: กิตติคุณ ศรีอุทธวงศ์ (เรารักชลบุรี-อี.เทค.-แอร์ฟอร์ซ)
* **ตัวบล็อกยอดเยี่ยม**
: มนตรี แหวนประดับ (เชียงราย)

* **เสิร์ฟยอดเยี่ยม**
: จิรายุ รักษาแก้ว (เรารักชลบุรี-อี.เทค.-แอร์ฟอร์ซ)
* **รับลูกตบยอดเยี่ยม**
: วิศรุต วิเศษสุวรรณ (เชียงราย)
***ตัวเซตยอดเยี่ยม**
: อนุชา ปิ่นสุวรรณ (นครราชสีมา)
***ตัวรับอิสระยอดเยี่ยม**
: คลารักษ์ เรือนศรี (ชัยภูมิ)

## อ้างอิง

## แหล่งข้อมูลอื่น
* 

หมวดหมู่:วอลเลย์บอลชายไทยแลนด์ลีก
หมวดหมู่:วอลเลย์บอลในปี พ.ศ. 2554
หมวดหมู่:การแข่งขันวอลเลย์บอลในประเทศไทย
จักรพรรดินิงเก็ง

**จักรพรรดินิงเก็ง** (; ค.ศ. 449 – 9 กันยายน ค.ศ. 498) เป็นจักรพรรดิญี่ปุ่นในตำนานองค์ที่ 24 ตามลำดับการสืบราชสันตติวงศ์แบบดั้งเดิม แม้ไม่สามารถระบุวันที่แน่นอนเกี่ยวกับพระชนม์ชีพหรือรัชสมัยของจักรพรรดิพระองค์นี้ได้ แต่โดยทั่วไปถือว่าพระองค์ครองราชย์ตั้งแต่วันที่ 4 กุมภาพันธ์ ค.ศ. 488 ถึง 9 กันยายน ค.ศ. 498

## เรื่องราวในตำนาน
เมื่อทรงพระเยาว์ พระองค์รู้จักกันในพระนาม เจ้าชายโอเกะ () โอเกะกับเจ้าชายโวเกะ พระอนุชา ได้รับการยกระดับให้มีความโดดเด่นมากขึ้นเมื่อจักรพรรดิเซเนสวรรคตโดยไม่มีรัชทายาท กล่าวกันว่าทั้งสองเป็นพระราชนัดดาในจักรพรรดิริจู ทั้งสองขึ้นครองราชย์ในฐานะรัชทายาทรับเลี้ยงของเซเน แม้ว่ายังไม่เป็นที่กระจ่างว่าทั้งสอง "พบตัว" ตอนที่เซเนยังมีชีวิตอยู่หรือหลังจากนั้น

พระอนุชาของโอเกะ ผู้ที่รู้จักด้วยพระนามหลังสวรรคตเป็นจักรพรรดิเค็นโซ ขึ้นครองราชย์ก่อนพระเชษฐา ลำดับที่ไม่ปกตินี้เป็นไปตามข้อตกลงที่พี่น้องทั้งสองได้ทำไว้

## รัชสมัย

## พระมเหสีและพระราชโอรสธิดา
*จักรพรรดินี (*[[โคกีว|โคโง]]*) : เจ้าหญิงคาซูงะ โนะ โออิรัตสึเมะ () พระราชธิดาในจักรพรรดิยูเรียกุ
**เจ้าหญิงทาการาชิ-โนะ-โออิรัตสึเมะ ()
**เจ้าหญิงอาซาซูมะ ()
**เจ้าหญิงทาชิรากะ (; ประสูติ ค.ศ. 489) อภิเษกสมรสกับจักรพรรดิเคไต 
**เจ้าหญิงคูซูฮิ ()
**เจ้าหญิงทาจิบานะ โนะ นากัตสึ () อภิเษกสมรสกับจักรพรรดิเซ็งกะ
**เจ้าหญิงโอฮัตสึเซะ โนะ วากาซาซากิ () ภายหลังกับจักรพรรดิบูเร็ตสึ
**เจ้าหญิงมาวากะ ()
*พระมเหสี (*[[โคกีว|ฮิ]]*) : นูกากิมิ-โนะ-อิรัตสึเมะ () ธิดาในวานิ นิตสึเมะ
**เจ้าหญิงคาซูงะ โนะ ยามาดะ (; สวรรคต ค.ศ.539) อภิเษกสมรสกับจักรพรรดิอังกัง

## ดูเพิ่ม
* จักรพรรดิญี่ปุ่น
* รายพระนามจักรพรรดิญี่ปุ่น

## อ้างอิง

## ข้อมูล
* Aston, William George. (1896).  ''Nihongi: Chronicles of Japan from the Earliest Times to A.D. 697.'' London: Kegan Paul, Trench, Trubner.  
* Brown, Delmer M. and Ichirō Ishida, eds. (1979).  ''Gukanshō: The Future and the Past.'' Berkeley: University of California Press. ;  
* Ponsonby-Fane, Richard Arthur Brabazon. (1959).  ''The Imperial House of Japan.'' Kyoto: Ponsonby Memorial Society. 
* Titsingh, Isaac. (1834). *[[Nihon Ōdai Ichiran]]*; ou,  ''Annales des empereurs du Japon.''  Paris: Royal Asiatic Society, Oriental Translation Fund of Great Britain and Ireland.  
* Varley, H. Paul. (1980). ''Jinnō Shōtōki: A Chronicle of Gods and Sovereigns.'' New York: Columbia University Press. ;  

นิงเก็ง
หมวดหมู่:บุคคลที่เกิดในคริสต์ศตวรรษที่ 5
หมวดหมู่:บุคคลในยุคโคะฟุง
การทูตปิงปอง

**การทูตปิงปอง** (; ) คือการแข่งขันเทเบิลเทนนิส หรือปิงปอง ระหว่างสหรัฐอเมริกาและสาธารณรัฐประชาชนจีน ในช่วงต้นปี พ.ศ. 2513 เพื่อละลายในความสัมพันธ์จีน–อเมริกัน ที่ปูทางสู่การเยือนประเทศจีนของนิกสัน
## ประวัติศาสตร์
### ภูมิหลัง
สหรัฐอเมริกา มองสาธารณรัฐประชาชนจีนเป็นประเทศผู้รุกรานและบังคับใช้นโยบายคว่ำสาธารณรัฐประชาชนจีนตั้งแต่ช่วงสงครามเกาหลีในปี พ.ศ. 2493 หลังจากนั้นประมาณยี่สิบปีของความสัมพันธ์ทางการทูตหรือทางเศรษฐกิจของทั้งสองประเทศในที่สุด เห็นได้เปรียบในการเปิดขึ้นกับแต่ละอื่น ๆ "การแข่งขันปิงปองชิงแชมป์โลก ครั้งที่ 31 ที่จัดขึ้นในนะโงะยะ ประเทศญี่ปุ่น เปิดโอกาสให้ทั้งจีนและสหรัฐอเมริกา"

### การเยี่ยมเยีอน
ทีมสหรัฐฯ ปิงปองอยู่ในนาโงยะ ประเทศญี่ปุ่นในปี พ.ศ. 2514 เพื่อชิงแชมป์ในการแข่งขันปิงปองระดับโลก ครั้งที่ 31 ในวันที่ 6 เมษายนเมื่อพวกเขาได้รับเชิญไปเยี่ยมชมประเทศจีน วันที่ 10 เมษายน พ.ศ. 2514 ทีมงานและนักข่าวที่มาพร้อมกับคณะผู้แทนกลายเป็นชาวอเมริกันคนแรกที่ได้ก้าวเข้ามาสู่เมืองหลวงของจีนนับตั้งแต่ปี พ.ศ. 2492ที่ประชุมได้อำนวยความสะดวกโดยคณะกรรมการแห่งชาติในสหรัฐอเมริกา - ความสัมพันธ์จีน ก่อนที่จะมีการเข้าชมการแข่งขันปิงปองโดยผู้เล่นปิงปองชาวอเมริกัน 11คน ถูกรองรับในประเทศสาธารณรัฐประชาชนจีนเป็นเวลาหนึ่งสัปดาห์
### มรดก
* ในช่วงสัปดาห์วันที่ 9 มิถุนายน พ.ศ. 2551 สมาชิกเดิมของทั้งจีนและอเมริกันปี พ.ศ. 2514 ได้มีการจัดขึ้นอีกการแข่งขันอีกครั้งเพื่อรำลึกถึงการแข่งขันครั้งแรกในวันนั้น
* ในปี พ.ศ. 2531 ปิงปองกลายเป็นส่วนหนึ่งของกีฬาโอลิมปิก
* การทูตปิงปองมีการอ้างอิงในปี พ.ศ. 2537 ภาพยนตร์เรื่อง ฟอร์เรสท์ กัมพ์ หลังจากฟอร์เรสท์ได้รับบาดเจ็บในการสู้รบในสงครามเวียดนาม ฟอร์เรสท์ได้หันมาพัฒนาความถนัดในการเล่นกีฬาและร่วมกองทัพสหรัฐฯทีมในที่สุดและได้ลงการแข่งขันกับทีมจีน ในการทูตปิงปอง

## ปฏิกิริยา
เมื่อพวกเขากลับไปยังประเทศสหรัฐอเมริกาซึ่งเป็นหนึ่งในผู้เล่นอเมริกันกล่าวกับผู้สื่อข่าวว่าจีนมีความคล้ายกันมากกับคนในสหรัฐอเมริกาเขากล่าวว่า

คนที่มีเช่นเดียวกับเรา พวกเขามีตัวตนจริงพวกเขาพวกเขามีความรู้สึก เพื่อนแท้ที่คุณเห็น ประเทศที่มีความคล้ายคลึงกับอเมริกา แต่ก็ยังแตกต่างกันมาก มันสวย. พวกเขาได้มีกำแพง พวกเขามีพระราชวังโบราณ, สวนสาธารณะที่มีลำธารและพวกเขามีผีที่หลอกหลอน; มีสัตว์หลากหลายชนิด ประเทศที่มีการเปลี่ยนแปลงจากทางทิศใต้ไปทางทิศเหนือ คนที่พวกเขามี, ความสามัคคี พวกเขาจริงๆเชื่อในลัทธิเหมาของพวกเขา.


## การมาเยือนของนิกสัน

thumb|right|250px|นิกสันเข้าร่วมจัดแสดงนิทรรศการปิงปองในกรุงปักกิ่ง

## อ้างอิง

## แหล่งข้อมูลอื่น
* Zhuang Zedong 2007 talk about the 1971 encounter 
* PBS article
* Smithsonian Magazine article 
* New round of ping pong diplomacy (The Guardian, Tuesday, June 10, 2008)

หมวดหมู่:สงครามเย็น
หมวดหมู่:ความสัมพันธ์สหรัฐ–‎เอเชีย
หมวดหมู่:ความสัมพันธ์ทวิภาคีของสหรัฐ
หมวดหมู่:ความสัมพันธ์ระหว่างประเทศ
หมวดหมู่:เทเบิลเทนนิส
อัครมหาบัณฑิต

**อัครมหาบัณฑิต** (; , ) เป็นสมณศักดิ์ที่รัฐบาลพม่าถวายแด่พระภิกษุเถรวาทผู้มีคุณูปการโดดเด่น

## ประวัติ
ตั้งแต่ปี ค.ศ. 1915 1942 รัฐบาลพม่าภายใต้การปกครองของสหราชอาณาจักร ได้ถวายสมณศักดิ์อัครมหาบัณฑิตแก่พระภิกษุ 98 รูป ต่อมาระหว่างปี ค.ศ. 1951-1953 รัฐบาลพม่าได้สมณศักดิ์นี้แก่พระภิกษุอีก 15

## คุณสมบัติ
พระภิกษุชาวพม่าที่จะได้รับสมณศักดิ์นี้ ต้องมีคุณสมบัติดังนี้
* ได้รับสมณศักดิ์ชั้น *อัคคมหาคันถวาจกบัณฑิต* (Aggamahāganthavācakapaṇḍita)
* มีพรรษา 40
* เป็นผู้ทรงศีล
* สอบพระปริยัติธรรมได้ชั้น *ธัมมาจริยะ* (Dhammācariya)
* เป็นผู้เชี่ยวชาญในการแต่งดำราบาลี
* เป็นผู้เชี่ยวชาญในการสอนตำราบาลี
* เป็นเจ้าสำนักเรียนพระปริยัติธรรม (ပရိယတ္တိစာသင်တိုက်)
* เป็นพระสังฆาธิการ
* ไม่เป็นผู้ต้องหาในคดี

## ภิกษุชาวไทยที่ได้รับสมณศักดิ์

## อ้างอิง
การประชุมที่วันเซ

thumb|250px|คฤหาสน์ ณ 56–58 เอเอ็ม โกเบน วันเซ (Am Großen Wannsee) ที่ประชุมวันน์เซ ปัจจุบันเป็นหออนุสรณ์และพิพิธภัณฑ์

**การประชุมที่วันเซ** (; ) เป็นการประชุมข้าราชการระดับสูงของนาซีเยอรมนีและผู้นำเอ็สเอ็ส จัดขึ้นที่เมืองวันเซ ชานกรุงเบอร์ลิน ณ วันที่ 20 มกราคม ค.ศ. 1942

ไรน์ฮาร์ด ฮายดริช ผู้อำนวยการสำนักความมั่นคงหลักไรช์แห่งหน่วยเอ็สเอ็ส เป็นผู้เรียกประชุม โดยมีวัตถุประสงค์เพื่อสร้างความมั่นใจว่า หัวหน้าบริหารกรมกองทั้งหลายจะร่วมมือกันกระทำให้การแก้ปัญหาชาวยิวครั้งสุดท้ายสัมฤทธิ์ผล ซึ่งจะทำให้ชาวยิวส่วนใหญ่ในดินแดนยุโรปที่เยอรมนียึดครองต้องถูกเนรเทศไปโปแลนด์และถูกสังหาร ผู้เข้าประชุม ได้แก่ ผู้แทนกระทรวงทบวงกรมหลายแห่ง รวมถึงรัฐมนตรีกระทรวงการต่างประเทศ กระทรวงยุติธรรม และกระทรวงมหาดไทย ตลอดจนผู้แทนหน่วยเอ็สเอ็ส ในระหว่างการประชุมนั้น เฮย์ดริชพรรณนาเค้าโครงวิธีการกวาดต้อนชาวยิวในยุโรปจากภาคตะวันตกไปยังภาคตะวันออกเพื่อส่งไปประหาร ณ ค่ายมรณะในเขตปกครองสามัญ (General Government) อันเป็นภูมิภาคที่ถูกยึดครองของโปแลนด์

ไม่ช้าหลังการรุกรานโปแลนด์ในเดือนกันายน ค.ศ. 1939 การบีฑาชาวยิวในยุโรปก็ยกระดับขึ้นอย่างที่ไม่เคยเป็นมาก่อน ทว่า การสังหารชายหญิงและเด็กตามอำเภอใจนั้นมาเริ่มเอาในเดือนมิถุนายน ค.ศ. 1941 หลังเปิดปฏิบัติการบาร์บารอสซาต่อโซเวียตแล้ว ครั้นวันที่ 31 กรกฎาคม ค.ศ. 1941 แฮร์มันน์ เกอริง ได้ออกหนังสืออนุมัติให้เฮย์ดริชเตรียมเสนอแผน "แก้ปัญหาชาวยิวโดยสิ้นเชิง" เพื่อไปดำเนินการ ณ ดินแดนที่อยู่ในความควบคุมของเยอรมนี และประสานการมีส่วนร่วมขององการรัฐบาลทั้งหมดที่เกี่ยวข้อง ทั้งนี้ เฮย์ดริชเน้นย้ำที่วันน์เซว่า เมื่อการเนรเทศหมู่สุดสิ้นลงแล้ว หน่วยเอ็สเอ็สจะเข้าดูแลรับผิดชอบการกวาดล้างทั้งหมดเอง ส่วนเป้าหมายรอง คือ กำหนดให้ได้อย่างเป็นทางการว่า ใครบ้างคือชาวยิว เพื่อจะได้วางกรอบการล้างเผ่าพันธุ์

ยังมีสำเนาฉบับหนึ่งของพิธีสารการประชุมพร้อมด้วยหนังสือเวียนรายงานการประชุมเหลือรอดหลังสงคราม เอกสารนี้ฝ่ายสัมพันธมิตรพบเข้าในเดือนมีนาคม ค.ศ. 1947 ในแฟ้มทั้งหลายที่ยึดได้จากกระทรวงการต่างประเทศเยอรมนี จึงใช้เป็นหลักฐานในการพิจารณาเนือร์นแบร์กครั้งหลัง ส่วนอาคารวันน์เซ ซึ่งใช้เป็นที่ประชุมนั้น บัดนี้เป็นหออนุสรณ์การฆ่าล้างชาวยิว

## ผู้เข้าร่วมประชุม

## อ้างอิง

## บรรณานุกรม
*Longerich, Peter (2010). Holocaust: The Nazi Persecution and Murder of the Jews. Oxford; New York: Oxford University Press. ISBN 978-0-19-280436-5.

หมวดหมู่:นาซีเยอรมนี
หมวดหมู่:ไรน์ฮาร์ท ไฮดริช
หมวดหมู่:การประชุมระหว่างสงครามโลกครั้งที่สอง
หมวดหมู่:เหตุการณ์ในเดือนมกราคม พ.ศ. 2485
ภัทริน ลาภกิตติกุล

**ภัทริน ลาภกิตติกุล** เกิดเมื่อ วันอังคารที่ 20 กันยายน พ.ศ. 2531 ราศีกันย์ สถานที่เกิดคือจังหวัดกรุงเทพมหานคร ประเทศไทย  จบการศึกษาจาก คณะเภสัชศาสตร์ จุฬาลงกรณ์มหาวิทยาลัย

## ประวัติ
**ภัทริน ลาภกิตติกุล** ในขณะกำลังศึกษาที่จุฬาลงกรณ์มหาวิทยาลัย คณะเภสัชศาสตร์ ได้รับคัดเลือกให้เป็น ดรัมเมเยอร์ (รุ่น 2) ในงานฟุตบอลประเพณีจุฬาฯ-ธรรมศาสตร์ครั้งที่ 65 ที่จัดขึ้นเมื่อ 31 มกราคม 2551 จึงทำให้มีผลงานด้านโฆษณา ได้แก่ โฆษณาน้ำผลไม้ Lotte Mango Juice, โฆษณา เครื่องดื่มCoke, โฆษณาสาหร่าย Siliko และผลงานโฆษณาอื่น ๆ อีกมากมาย รวมถึงผลงานนางเอกมิวสิควิดีโอเพลง พระเอก ของศิลปิน The Bottom Blues (พ.ศ. 2553) และมิวสิควิดีโอเพลง 2 คน 1 ใจ ของศิลปิน เล้าโลม (พ.ศ. 2554) จนทาง LG ได้ร่วมกับเอกสิทธิ์ ไทยรัตน์ ผู้เขียนบท 3 เกมสยอง และบอดี้...ศพ#19 ได้ผลิตภาพยนตร์สั้นเรื่องความลับของจริยา MYSTERY OF JARIYA (พ.ศ. 2554) เป็นภาพยนตร์สั้น 3 ตอน โดยให้ **ภัทริน ลาภกิตติกุล** ได้รับบท เบล นางเอกของเรื่อง

ต่อมา **ภัทริน ลาภกิตติกุล** เป็นที่รู้จักกับงานด้านพิธีกรหรือวีเจ จากโครงการ VJ Search รุ่นที่ 5 ทางช่องแชนแนลวีไทยแลนด์ โดยจัดรายการคนดูเป็นใหญ่, Asian Hero และรายการ Zog Zag ซึ่งออกอากาศทางทรูวิชั่นส์ จนแชนแนลวีไทยแลนด์ได้ปิดตัวลง ทำให้ภัทรินจบบทบาทของการเป็นพิธีกร หรือวีเจลงไป 

พ.ศ. 2558 **ภัทริน ลาภกิตติกุล** ได้ทำงานกับสายการบิน การบินไทย(Thai Airways) ในตำแหน่งลูกเรือและได้เป็นพรีเซนเตอร์ให้กับทางสายการบิน โดยมีผลงานการถ่ายโฆษณาชุด Your desire, our creation of new heights of flying..., โฆษณาชุด Good Start with THAI  ซึ่งออกอากาศสายการบิน และโทรทัศน์ทั้วโลก รวมถึงได้ถ่ายภาพนิ่งกับนิตยสาร SAWASDEE โปรโมทประเทศไทย พ.ศ. 2559 **ภัทริน ลาภกิตติกุล** ยังคงมีผลงานด้านการแสดงในมิวสิควิดีโอ เพลง ขี้เกียจฟังถ้ายังแอบคุย ของศิลปิน พลอย พรทิพย์ จนได้รับบทพนักงานธนาคาร ของธนาคารธนชาต ชุดอัลตร้าเซฟวิ่งส์ (เปลี่ยนเงินเย็นให้เป็นดอกเบี้ยสุดฮอต) ในปี พ.ศ. 2560

## อ้างอิง

## แหล่งข้อมูลอื่น

หมวดหมู่:วีเจ
หมวดหมู่:นางแบบไทย
หมวดหมู่:ชาวไทยเชื้อสายจีน
หมวดหมู่:นักแสดงหญิงชาวไทย
หมวดหมู่:บุคคลจากคณะเภสัชศาสตร์ จุฬาลงกรณ์มหาวิทยาลัย
โคอิจิ ซูงิยามะ (คีตกวี)

**โคอิจิ ซูงิยามะ** () เป็นคีตกวี, วาทยากร และ นักประพันธ์เพลงชาวญี่ปุ่น และยังเป็นสมาชิกคณะกรรมการสำนักงานเสริมสร้างเอกลักษณ์ของชาติ เขาเป็นที่รู้จักจากการเป็นผู้ประพันธ์เพลงประจำเกมซีรีส์ *[[ดราก้อนเควสต์]]* ของบริษัทสแควร์เอนิกซ์ และยังประพันธ์เพลงให้กับอะนิเมะและภาพยนตร์ญี่ปุ่นอื่นๆอีกมากมาย เขาถือเป็นหนึ่งในศิลปินอาวุโสที่เป็นแรงบันดาลใจให้แก่นักประพันธ์เพลงคนอื่นๆ อาทิ โนบูโอะ อูเอมัตสึ และยังได้รับการยกย่องเป็น "บอสใหญ่แห่งวงการเกมมิวสิก" 

เขาจบการศึกษาเกียรตินิยมอันดับหนึ่งจากมหาวิทยาลัยโตเกียวใน พ.ศ. 2501 และเริ่มทำงานเกี่ยวกับงานแพร่ภาพทางวัฒนธรรม ใน พ.ศ. 2511 เขาเข้าทำงานที่บริษัทฟูจิเทเลแคสต์ในตำแหน่งผู้จัดการ แต่ในปี 2514 ก็ลาออกมาเป็นนักประพันธ์เพลงอิสระ ในเดือนกันยายน พ.ศ. 2559 ซูงิยามะในวัย 85 ปีได้รับการจัดอันดับโดยบันทึกสถิติโลกกินเนสส์ให้เป็นผู้ประพันธ์เพลงเกมที่มีอายุมากที่สุดในโลก
## ผลงาน

## อ้างอิง

หมวดหมู่:บุคคลจากโตเกียว
หมวดหมู่:บุคคลจากมหาวิทยาลัยโตเกียว
หมวดหมู่:นักดนตรีชาวญี่ปุ่น
หมวดหมู่:นักแต่งเพลงชาวญี่ปุ่น
หมวดหมู่:ความรู้สึกต่อต้านเกาหลีในประเทศญี่ปุ่น
เฟือสท์

***เฟือสท์*** () และสำหรับสตรีว่า ***เฟือร์สทีน*** () มาจากภาษาเยอรมันบนสมัยเก่าว่า *furisto* ที่แปลว่า "ผู้เป็นเอก" เป็นยศเจ้าฟ้าและยศขุนนางของจักรวรรดิโรมันอันศักดิ์สิทธิ์และจักรวรรดิเยอรมัน เจ้าฟ้าที่มีสิทธิ์ลงมติรับรองจักรพรรดิโรมันอันศักดิ์สิทธิ์ จะถูกเรียกว่า "คัวร์เฟือสท์" (*Kurfürst*)

จักรพรรดิโรมันอันศักดิ์สิทธิ์ในอดีตมักส่งราชบุตรและราชอนุชาไปปกครองแว่นแคว้นในจักรวรรดิ โดยที่แว่นแคว้นดังกล่าวได้รับเอกสิทธิ์ที่เรียกว่า *[[ไรชส์อุนมิทเทิลบาร์ไคท์]]* (ความขึ้นตรงจักรวรรดิ) แว่นแคว้นดังกล่าวถูกเรียกในภาษาเยอรมันว่า *เฟือร์สเทนทุม* (*Fürstentum*) ที่แปลว่าราชรัฐ อยู่ใต้การปกครองของเจ้าฟ้า อีกด้านหนึ่ง เจ้าชั้นราชบุตรที่ไม่มีอำนาจทางปกครองจะถูกเรียกว่า "เจ้าชาย" () แต่ภาษาอังกฤษจะแปลเจ้าฟ้าและเจ้าชายเป็นคำเดียวกันว่า Prince 

นอกจากเฟือสท์มีความเป็นชนชั้นเจ้า ซึ่งมีคำนำหน้าเป็น *His Serene Highness*  อีกด้านหนึ่งยังมีความเป็นชนชั้นขุนนาง ซึ่งในระบบขุนนางจักรวรรดิโรมันอันศักดิ์สิทธิ์และจักรวรรดิเยอรมัน เฟือสท์อยู่สูงกว่ากราฟ (*Graf*) แต่อยู่ต่ำกว่าดยุก (*Herzog*) ดยุกในที่นี้หมายถึงดยุกผู้ครองรัฐ ส่วนดยุกในหมู่เกาะอังกฤษนั้นเป็นขุนนาง มิใช่เจ้า และจะได้รับการปฏิบัติต่ำกว่าเจ้าฟ้า

เจ้าฟ้าบางองค์อาจควบตำแหน่งดยุก อาทิ อ็อทโท ฟ็อน บิสมาร์ค ตำแหน่งเจ้าฟ้าแห่งบิสมาร์คเป็นตำแหน่งตกทอด ทายาทคนโตสามารถสืบตระกูล แต่ตำแหน่งดยุกแห่งเลาเอินบวร์คเป็นตำแหน่งเกียรติยศเฉพาะตน มิอาจตกทอดสู่ทายาท 

ภาษาเยอรมันแปลคำว่า Prince of Wales ในภาษาอังกฤษเป็น Fürst von Wales และแปลพระยศเจ้านายทรงกรมของไทยเป็นเฟือสท์เช่นกัน อาทิ กรมพระนครสวรรค์วรพินิต ถูกแปลเป็น Fürst von Nakhon Sawan

ในปัจจุบัน ประเทศที่มีประมุขแห่งรัฐเป็นเฟือสท์มีอยู่สองประเทศคือราชรัฐโมนาโกและราชรัฐลีชเทินชไตน์

## อ้างอิง


หมวดหมู่:ประมุขแห่งรัฐ
หมวดหมู่:เจ้าชาย
หมวดหมู่:ผู้สูงศักดิ์
หมวดหมู่:บรรดาศักดิ์ออสเตรีย
หมวดหมู่:บรรดาศักดิ์เยอรมัน
หมวดหมู่:ฐานันดรศักดิ์
Journey The Series แก๊งเฟี้ยวเที่ยวทั่วไทย

**Journey The Series แก๊งเฟี้ยวเที่ยวทั่วไทย** เป็นซีรีส์รายการท่องเที่ยวทั่วไทยผสมละคร ที่จะเปิดมุมมองใหม่ ด้วยการ ขับรถตระเวนทั่วไทยไปกับก๊วนเพื่อน เดินทาง ครั้งแรกกับบทบาทใหม่ของ 4 พระเอกหนุ่มสุดฮอต และแก๊งสุดคูล ชายหนุ่มกับหญิงสาวที่สามารถร่วมเดินทาง ไปด้วยกันบนมิตรภาพระหว่างเพื่อน บนเส้นทางนับพันไมล์ ด้วยประสบการณ์ที่คาดฝันและไม่คาดฝัน จากเหนือจรดใต้ จากตะวันออกไปตะวันตก จากภาคกลางสู่ดินแดนถิ่นอีสาน เพื่อเจอนี่ เจอนั่น จอโน่นนน...กับเรื่องราวหลากหลาย เต็มไปด้วย สีสัน สนุกและประทับใจ ตามไลฟ์สไตล์หนุ่มสาวยุคใหม่ พลาดไม่ได้แล้ว JOURNEY THE SERIES เจอนั่น เจอนี่ แฮปปี้ทุกเส้นทาง ปัจจุบันออกอากาศทุกวันพฤหัสบดี เวลา 23.20 - 00.20 น. ทางช่อง 3 เริ่มตอนแรกวันพฤหัสบดีที่ 7 กรกฎาคม พ.ศ. 2559 และอัปโหลดวิดีโอลงยูทูบทางช่อง "Journey The Series" รวมไปถึงออกอากาศให้ชมย้อนหลังผ่านทาง LINE TV  และล่าสุดในปี พ.ศ. 2560 รายการได้ออกอากาศรีรันทางช่องเนชั่นทีวี หมายเลข 22 ทุกวันอาทิตย์ เวลา 10.00 - 11.00 น. เริ่มตอนแรกวันอาทิตย์ที่ 8 มกราคม พ.ศ. 2560

พิธีกรเดินเรื่องในแต่ละทริปด้วย Special Feature ของแหล่งท่องเที่ยวไทย แบบครบเครื่อง On Location มีความหลากหลายของสัมผัสการเดินทาง ที่เต็มไปด้วยเรื่องราวหลากหลาย และร่วมสร้างสีสันจากเพื่อนๆ ร่วมทริปเดินทาง

ที่จะเปิดมุมมองใหม่ๆ ด้วยการขับรถตระเวนเที่ยวทั่วไทยทั้ง 4 ภาคไปกับก๊วนเพื่อนเดินทาง นำทีมโดย 4 นักแสดงหนุ่มสุดฮอตและชาวแก๊งสุดคูลที่รักการเดินทาง พบกับวิวสวยๆ ของเมืองไทย กับประสบการณ์ที่ไม่คาดฝันอันเต็มไปด้วยสีสันของการเดินทาง และมิตรภาพระหว่างเพื่อนบนเส้นทางนับพันไมล์

## นักแสดง
### ภาคใต้
ซีซั่นที่ 1 : *ปักษ์ใต้...ปักหมุดหยุดเวลา*

### ภาคอีสาน
ซีซั่นที่ 2 : *อีสานแซ่บนัว*

### ภาคเหนือ
ซีซั่นที่ 3 : *เหนือฝันบันดาลใจ*

### ภาคกลาง - ภาคตะวันออก
ซีซั่นที่ 4 : * กลางใจใกล้แค่เอื้อม* , *สีสันตะวันออก*

## ดูเพิ่ม
* Journey The Mission

## อ้างอิง

## แหล่งข้อมูลอื่น
* เว็บไซต์อย่างเป็นทางการของรายการ Journey The Series 
* เว็บไซต์ของรายการ ThaiTV3.com 
* ยูทูปอย่างเป็นทางการของรายการ Journey The Series
หมวดหมู่:รายการโทรทัศน์ช่อง 3 เอชดี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2559
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2560
หมวดหมู่:รายการสารคดีท่องเที่ยว
รายชื่อภาพยนตร์ไทย พ.ศ. 2560

**รางวัลภาพยนตร์ไทยประจำปี พ.ศ. 2560/2017**

**รายชื่อภาพยนตร์ไทย ที่ออกฉายครั้งแรกในปี พ.ศ. 2560/2017 เรียงตามวันฉาย**

## อ้างอิง
* ภาพยนตร์ไทยปี 2560 ที่ ThaiContentDB

2560
อันเดรย์ คาร์ลอฟ

**อันเดรย์ เกนนาเดียวิช คาร์ลอฟ** () เป็นนักการทูตชาวรัสเซีย ดำรงตำแหน่งเอกอัครราชทูตรัสเซียประจำประเทศตุรกี เมื่อวันที่ 19 ธันวาคม ค.ศ. 2016 คาร์ลอฟถูกลอบสังหารโดย เมฟลึท แมร์ท อัลทึนทัช ในนิทรรศการศิลปะแห่งหนึ่งในกรุงอังการา ประเทศตุรกี

## อ้างอิง

หมวดหมู่:บุคคลที่เกิดในปี พ.ศ. 2497
หมวดหมู่:บุคคลที่เสียชีวิตในปี พ.ศ. 2559
หมวดหมู่:เอกอัครรัฐทูตรัสเซีย
หมวดหมู่:บุคคลจากมอสโก
หมวดหมู่:วีรชนแห่งสหพันธรัฐรัสเซีย
การลอบสังหารอันเดรย์ คาร์ลอฟ

เมื่อวันที่ 19 ธันวาคม พ.ศ. 2559 อันเดรย์ คาร์ลอฟ เอกอัครราชทูตรัสเซียประจำตุรกี ถูกเมฟลึท แมร์ท อัลทึนทัช ยิงเสียชีวิตขณะกล่าวเปิดงานนิทรรศการศิลปะแห่งหนึ่งในกรุงอังการา ผู้สังหารเป็นตำรวจปราบจลาจลของตุรกีซึ่งอยู่ระหว่างการพักงาน ได้อาศัยบัตรประจำตัวของตนเองนำอาวุธปืนเข้าไปในที่ก่อเหตุ หลังจากยิงเอกอัครราชทูตแล้ว ผู้สังหารได้ตะโกนขึ้นว่า *"[[ตักบีร์]] [[ตักบีร์]] อย่าลืม[[อะเลปโป]] อย่าลืม[[สงครามกลางเมืองซีเรีย|ซีเรีย]] หากดินแดนของเราไม่ปลอดภัย พวกคุณก็จะไม่ปลอดภัยเหมือนกัน อย่าเข้ามา อย่าเข้ามา มีเพียงความตายที่จะนำเราออกจากที่นี่ได้ ทุกคนที่เกี่ยวข้องกับความโหดร้ายครั้งนี้จะต้องชดใช้"* หลังจากก่อเหตุ อัลทึนทัชได้ถูกกองกำลังรักษาความมั่นคงกระทำวิสามัญฆาตกรรม

การสังหารครั้งนี้เกิดขึ้นหลังจากเหตุการณ์การประท้วงหลายวันในตุรกีเพื่อต่อต้านการมีส่วนร่วมของรัสเซียในสงครามกลางเมืองซีเรียและการสู้รบเพื่อยึดเมืองอะเลปโป แม้ว่ารัฐบาลรัสเซียกำลังเจรจากับรัฐบาลตุรกีเพื่อบรรลุข้อตกลงหยุดยิงชั่วคราวอยู่ก็ตาม

## อ้างอิง

หมวดหมู่:การลอบสังหารในประเทศตุรกี
หมวดหมู่:การก่อการร้ายใน พ.ศ. 2559
หมวดหมู่:ความสัมพันธ์ระหว่างประเทศในปี พ.ศ. 2559
องค์การผู้บุกเบิกแอ็นสท์ เทลมัน

right|180px|thumb|ตราประจำองค์การผู้บุกเบิกแอ็นสท์ เทลมัน
**องค์การผู้บุกเบิกแอ็นสท์ เทลมัน** () เป็นองค์การเยาวชนสำหรับนักเรียนอายุตั้งแต่ 6-14 ปี  ในประเทศเยอรมนีตะวันออกองค์การนี้ก่อตั้งขึ้นในวันที่ 13 ธันวาคม 1948 โดยตั้งชื่อตามแอ็นสท์ เทลมัน เลขาธิการกลางพรรคคอมมิวนิสต์แห่งเยอรมนีซึ่งถูกประหารชีวิตที่ค่ายกักกันบูเคนวัลด์ ในปี 1944 โดยองค์การนี้เป็นส่วนหนึ่งของยุวชนเยอรมันเสรี (Freie Deutsche Jugend)

## แหล่งข้อมูลอื่น
* Picture archive of the German Museum of History 
* Youth Movement:  German Democratic Republic
หมวดหมู่:ประวัติศาสตร์เยอรมนี
หมวดหมู่:ก่อตั้งในปี พ.ศ. 2491
หมวดหมู่:สิ้นสุดในปี พ.ศ. 2533
เหตุโจมตีในเบอร์ลิน พ.ศ. 2559

เมื่อวันที่ 19 ธันวาคม พ.ศ. 2559 เวลาประมาณ 20:00 น. ตามเวลายุโรปกลาง (02:00 น. ของวันที่ 20 ธันวาคม ตามเวลาในไทย) เกิดเหตุรถบรรทุกคันหนึ่งพุ่งเข้าใส่ฝูงชนที่ตลาดเทศกาลคริสต์มาสแห่งหนึ่งที่จัตุรัสไบรท์ไชท์พลัทซ์ (Breitscheidplatz) ในกรุงเบอร์ลิน ประเทศเยอรมนี ทำให้มีผู้เสียชีวิต 9 คน และบาดเจ็บอีกอย่างน้อย 50 คน คนขับขับรถบรรทุกมาเป็นระยะทาง 50–80 เมตร (160–260 ฟุต) ข้ามทางเท้าตรงจัตุรัสแล้วพุ่งรถเข้าใส่ซุ้มขายของต่าง ๆ เจ้าหน้าที่ตำรวจในท้องถิ่นระบุว่า รถบรรทุกคันดังกล่าววิ่งมาจากถนนบูดาเปสต์ () ก่อนจะเข้ามาหยุดอยู่หน้าโบสถ์อนุสรณ์ไกเซอร์วิลเฮล์มในที่สุด มีรายงานว่า คนขับรถหนีไปทางสวนสัตว์เบอร์ลิน ผู้ต้องสงสัยซึ่งคาดว่าเป็นคนขับรถถูกเจ้าหน้าที่จับกุมไว้ได้ ตำรวจกล่าวว่า ผู้โดยสารอีกคนในรถบรรทุกเสียชีวิตในที่เกิดเหตุ และเขาเป็นชาวโปแลนด์

## อ้างอิง

หมวดหมู่:การก่อการร้ายในประเทศเยอรมนี
หมวดหมู่:การก่อการร้ายใน พ.ศ. 2559
จักรพรรดิบูเร็ตสึ

**จักรพรรดิบูเร็ตสึ** (; ค.ศ. 489 — 7 มกราคม ค.ศ. 507) เป็นจักรพรรดิในตำนานองค์ที่ 25 ของญี่ปุ่น อ้างอิงจากการสืบราชสันตติวงศ์ตามประเพณี

ไม่มีวันที่ที่สามารถระบุช่วงชีวิตหรือรัชสมัยของพระองค์ได้แน่ชัด แต่ตามธรรมเนียมจัดให้ครองราชย์ในวันที่ 12 มกราคม ค.ศ. 499 ถึง 7 มกราคม ค.ศ. 507

จักรพรรดิบุเระสึเสด็จสวรรคตอย่างกะทันหันเมื่อวันที่ 7 มกราคม ค.ศ. 507 (พ.ศ. 1050) โดยไร้รัชทายาททำให้สายราชสกุลของจักรพรรดินิงเก็งรวมถึงราชวงศ์แรกที่ปกครองญี่ปุ่นมาตั้งแต่ 660 ปีก่อนคริสตกาล สิ้นสุดลงโดย โอโตโมะ โนะ คานามูระ ขุนนางผู้ใหญ่ในราชสำนักได้ยกเจ้าชายฮิโกฟูโตะพระชนมายุ 57 พรรษาขึ้นสืบราชบัลลังก์ทันทีเป็น จักรพรรดิเคไต อันเป็นจุดเริ่มต้นของราชวงศ์ที่ 2

## ดูเพิ่ม
* จักรพรรดิญี่ปุ่น
* รายพระนามจักรพรรดิญี่ปุ่น

## อ้างอิง

## ข้อมูล
* Aston, William George. (1896).  ''Nihongi: Chronicles of Japan from the Earliest Times to A.D. 697.'' London: Kegan Paul, Trench, Trubner.  
* Brown, Delmer M. and Ichirō Ishida, eds. (1979).  ''Gukanshō: The Future and the Past.'' Berkeley: University of California Press. ;  
* Ponsonby-Fane, Richard Arthur Brabazon. (1959).  ''The Imperial House of Japan.'' Kyoto: Ponsonby Memorial Society. 
* Titsingh, Isaac. (1834). *[[Nihon Ōdai Ichiran]]*; ou,  ''Annales des empereurs du Japon.''  Paris: Royal Asiatic Society, Oriental Translation Fund of Great Britain and Ireland.  
* Varley, H. Paul. (1980). ''Jinnō Shōtōki: A Chronicle of Gods and Sovereigns.'' New York: Columbia University Press. ;  

บูเร็ตสึ
หมวดหมู่:บุคคลในยุคโคะฟุง
ว็อล์ฟกัง เพาล์

**ว็อล์ฟกัง เพาล์** (; 10 สิงหาคม ค.ศ. 1913 – 7 ธันวาคม ค.ศ. 1993) เป็นนักฟิสิกส์ชาวเยอรมัน เกิดที่เมืองโลเร็นทซ์เคียร์ชในแซกโซนี เป็นบุตรคนที่ 4 จากทั้งหมด 6 คนของเทโอดอร์และเอลีซาเบ็ท (นามสกุลเดิม รุพเพิล) เพาล์ เพาล์เติบโตที่เมืองมิวนิกและเรียนที่มหาวิทยาลัยเทคนิคมิวนิก ก่อนจะย้ายไปเรียนที่มหาวิทยาลัยเทคนิคเบอร์ลินและตามฮันส์ ค็อพเฟอร์มัน ที่ปรึกษาระดับปริญญาเอกไปที่มหาวิทยาลัยคีล เพาล์เรียนจบปริญญาเอกจากมหาวิทยาลัยเทคนิคเบอร์ลินในปี ค.ศ. 1940 ในช่วงสงครามโลกครั้งที่สอง เขาศึกษาการแยกไอโซโทป ซึ่งเป็นหนึ่งในกระบวนการสำคัญในการสร้างอาวุธนิวเคลียร์

หลังจากเป็นอาจารย์ที่มหาวิทยาลัยเกิททิงเงินกับค็อพเฟอร์มัน ในปี ค.ศ. 1952 เพาล์ดำรงตำแหน่งศาสตราจารย์ด้านฟิสิกส์ทดลองที่มหาวิทยาลัยบ็อน เขาดำรงตำแหน่งนี้ถึงปี ค.ศ. 1993 ระหว่างปี ค.ศ. 1965–1967 เพาล์ดำรงตำแหน่งผู้อำนวยการส่วนฟิสิกส์นิวเคลียร์ที่องค์การวิจัยนิวเคลียร์ยุโรป (เซิร์น)

เพาล์มีผลงานที่สำคัญคือการพัฒนาเทคนิคการดักจับไออน ซึ่งมีประโยชน์ต่อการศึกษาอนุภาคย่อยของอะตอม ในปี ค.ศ. 1989 เพาล์ได้รับรางวัลโนเบลสาขาฟิสิกส์ร่วมกับฮันส์ เกออร์ค เดเม็ลท์ สำหรับการพัฒนาเทคนิคนี้ รางวัลอีกส่วนมอบให้นอร์แมน ฟอสเตอร์ แรมซีย์ จูเนียร์

ด้านชีวิตส่วนตัว เพาล์แต่งงานครั้งแรกกับลีเซอล็อทเทอ เพาล์ (นามสกุลเดิม เฮียร์เชอ) ทั้งคู่มีบุตรด้วยกัน 4 คน ต่อมาในปี ค.ศ. 1979 เขาแต่งงานใหม่กับ ดร.โดริส วัลช์-เพาล์ เพาล์เสียชีวิตที่เมืองบ็อนในปี ค.ศ. 1993

## อ้างอิง

หมวดหมู่:บุคคลจากรัฐซัคเซิน
หมวดหมู่:นักฟิสิกส์ชาวเยอรมัน
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวเยอรมันผู้ได้รับรางวัลโนเบล
หมวดหมู่:ศิษย์เก่าจากมหาวิทยาลัยเกิททิงเงิน
หมวดหมู่:ศิษย์เก่าจากมหาวิทยาลัยเทคนิคมิวนิก
หมวดหมู่:ศิษย์เก่าจากมหาวิทยาลัยเทคนิคเบอร์ลิน
หมวดหมู่:บุคคลจากมหาวิทยาลัยเกิททิงเงิน
หมวดหมู่:บุคคลจากมหาวิทยาลัยคีล (ประเทศเยอรมนี)
หมวดหมู่:บุคคลจากมหาวิทยาลัยบ็อน
อัลเฆาะซาลี

**อัลเฆาะซาลี** ( – 19 ธันวาคม ค.ศ. 1111; ) มีชื่อเต็มว่า **** () รู้จักกันในประเทศที่พูดภาษาเปอร์เซียว่า **อิหม่ามมูแฮมแมดี แฆซอลี** () หรือในยุโรปสมัยกลางผ่านชื่อที่แผลงเป็นละตินว่า **Algazelus** หรือ **Algazel** เป็นผู้รู้รอบด้านชาวเปอร์เซีย เขาเป็นที่รู้จักในฐานะนักปรัชญา, นักเทววิทยา, นักกฎหมาย, นักตรรกะ และนักรหัสยิกที่โดดเด่นและมีอิทธิพลมากที่สุดคนหนึ่งในยุคทองของอิสลาม

เขาถือเป็น*[[มุญัดดิด]]* (ผู้ฟื้นฟูศาสนา) แห่งคริสต์ศตวรรษที่ 5 ซึ่งตามฮะดีษของท่านศาสดาระบุว่าจะปรากฏขึ้นทุก ๆ 100 ปี เพื่อฟื้นฟูความเชื่อในสังคมอิสลาม ผลงานของเขาได้รับการยกย่องจากผู้ร่วมสมัยของเขาอย่างมากจนอัลเฆาะซาลีได้รับชื่อที่เป็นเกียรติว่า "**ข้อพิสูจน์ของอิสลาม**" **(''[[ฮุจญะตุลอิสลาม]]'')**

## อ้างอิง

### ข้อมูล

* 
* 
* 
* 
* 
* 

## อ่านเพิ่ม

* Macdonald, Duncan B. (1899). "The life of al-Ghazzali", in *Journal of the American Oriental Society*. 20, p.&nbsp;122 sqq.
* Laoust, H: *La politique de Gazali*, Paris 1970
* Campanini, M.: *Al-Ghazzali*, in Seyyed Hossein Nasr and Oliver Leaman, History of Islamic Philosophy 1996
* Campanini, Massimo, Ghazali, in *Muhammad in History, Thought, and Culture: An Encyclopedia of the Prophet of God* (2 vols.), Edited by C. Fitzpatrick and A. Walker, Santa Barbara, ABC-CLIO, 2014. 
* Watt, W. M.: *Muslim Intellectual: A Study of al-Ghazali*, Edinburgh 1963
* Zwemer, S. M. *A Moslem Seeker after God*, New York 1920
* Nakamura, K. "Al-Ghazali", *Encyclopedia of Philosophy*
* Dougan, A. *The Glimpse: The Inner teaching of Abu Hamid Muhammad al-Ghazzali's Mishkat al-Anwar (The Niche for Lights)* by Abdullah Dougan 
* A comparison between the philosophy of Ghazali and the Copenhagen Interpretation: 
*

## แหล่งข้อมูลอื่น

* 
* 


หมวดหมู่:บุคคลที่เกิดในคริสต์ทศวรรษ 1050
หมวดหมู่:นักเขียนอัตชีวประวัติ
หมวดหมู่:มุญัดดิด
หมวดหมู่:นักปรัชญาอิสลาม
หมวดหมู่:บุคคลจากทูส
หมวดหมู่:บุคคลจากแมชแฮด
หมวดหมู่:จิตวิทยาศูฟี
หมวดหมู่:ชาวเปอร์เซีย
หมวดหมู่:นักวิชาการจากจักรวรรดิเซลจุค
หมวดหมู่:นักญาณวิทยา
หมวดหมู่:นักอภิปรัชญา
หมวดหมู่:บุคคลที่ฝังที่แมชแฮด
เนย (เพลงเพลย์กราวด์)

**"เนย"** เป็นซิงเกิลของวงดนตรีเพลย์กราวด์ สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เพลย์กราวด์ ออกจำหน่ายในวันที่ 13 กันยายน พ.ศ. 2559 โดยเนื้อหาเพลงพูดถึงการเปรียบ “ความรัก” เหมือนดั่งก้อน “เนย” ช่วงแรกก็มั่นคงแข็งแรง แต่ถ้าวางทิ้งไว้ไม่นานก็อ่อนแรงและหลอมละลาย แต่ไม่ว่ายังไงเนยก็ยังคงความหวาน หอม มัน น่าลิ้มลองอยู่ดี

ในส่วนของดนตรี เน้นความดิบให้ความรู้สึกเหมือนเล่นสด ซึ่งเพลงนี้ได้ ฟุ้ง Better Weather มาช่วยเรียบเรียงกีตาร์ ส่วนทางด้านกลองได้ เนย์ พีระ วรวิทยาธร และ ป้อม บุญฤทธิ์ เลาหะวณิช มาช่วยดูแลในส่วนของการร้องและคอรัส

ส่วนมิวสิควิดีโอนี้เผยแพร่ครั้งแรกในวันที่ 13 กันยายน พ.ศ. 2559 โดยถ่ายทำกันที่ประเทศสิงคโปร์ มีกิมมิคเล็ก ๆ คือ สุนัข ซึ่งเป็นสัตว์ที่ไม่ปฏิเสธความสุข

## การตอบรับ
เพลง **เนย** ติดอันดับสูงสุด 91 จากการจัดอันดับของ94 อีเอฟเอ็ม ในชาร์ตอีเอฟเอ็ม ชาร์ต 94 ท็อป แอรเพลย์ ประจำวันที่ 8 ตุลาคม พ.ศ. 2559 
; ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:เพลงของเพลย์กราวด์
หมวดหมู่:ซิงเกิลในสังกัดมีเรคคอร์ดส
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
หมวดหมู่:เพลงที่ประพันธ์คำร้องโดยฟองเบียร์
หน่วยความมั่นคงปาเลสไตน์

**หน่วยความมั่นคงปาเลสไตน์** (PSS) () เป็นกำลังทหาร และ หน่วยข่าวกรองของรัฐปาเลสไตน์. ในฐานะกองกำลังรักษความปลอดภัย และ ตำรวจ. ขึ้นตรงการบังคับบัญชาโดย ประธานาธิบดี ในฐานะผู้บัญชาการทหารสูงสุดของกองกำลังปาเลสไตน์.

## ภูมิหลัง

## โครงสร้าง

### จากออสโลสู่อินติฟาตาครั้งที่ 2

### การปฎิรูป ค.ศ. 2002-2004
#### สภาความมั่นคงแห่งชาติ

#### สามเหล่าหลัก

### การปฎิรูป ค.ศ. 2005

### การจัดตั้งกองกำลังตำรวจศาล

### ความขัดแย้งภายใน ค.ศ. 2006-2007

### งบประมาณ

## ภารกิจ

## ดูเพิ่ม
* อาสารักษาดินแดนปาเลสไตน์
* ตำรวจพลเรือนปาเลสไตน์
* กระทรวงมหาดไทย (องค์การบริหารปาเลสไตน์)
* United States security assistance to the Palestinian National Authority

## อ้างอิง

## เชิงอรรถ
*Roland Friedrich, Arnold Luethold and Firas Milhem, ''The Security Sector Legislation of the Palestinian National Authority''  (3,2 MB). Geneva Centre for the Democratic Control of Armed Forces (DCAF), January 2008. On website 
*Friedrich et al., ''Entry-points to Palestinian Security Sector Reform''. DCAF, 2007 ISBN 9789292220617

## แล่งข้อมูลอื่น
*The Evolution and Reform of Palestinian Security Forces 1993-2013. Alaa Tartir, 18 September 2015

หมวดหมู่:องค์กรปาเลสไตน์


หมวดหมู่:ดินแดนปาเลสไตน์
หมวดหมู่:การทหารของรัฐปาเลสไตน์
หมวดหมู่:การบังคับใช้กฎหมายในองค์การปลดปล่อยปาเลสไตน์
บะเราะดา

**บะเราะดา** ( / ALA-LC: *Baradā*) เป็นแม่น้ำสายหลักของดามัสกัส เมืองหลวงประเทศซีเรีย

แม่น้ำบะเราะดาประสบปัญหาน้ำแล้งมาหลายทศวรรษ อันเนื่องมาจากอัตราปริมาณน้ำฝนที่น้อยและการเพิ่มขึ้นของประชากร ยังประสบปัญหามลพิษ โดยเฉพาะในช่วงฤดูร้อน ที่แทบไม่มีน้ำไหลหรือไหลน้อย

## ศัพทมูลวิทยา

คำว่า "บะเราะดา" คาดว่ามาจากคำว่า *barid* ซึ่งหมายถึง "หนาว" ในกลุ่มภาษาเซมิติก ชื่อภาษากรีกโบราณ () มีความหมายว่า "ธารน้ำสีทอง"

## ภูมิประเทศและต้นน้ำ

## ในพระคัมภีร์
บะเราะดาได้รับการระบุเข้ากับ **อาบานา** (หรือ *อามานา* ในทานัครูปแบบ Qere and Ketiv และ Chrysorrhoas แบบคลาสสิก) ซึ่งเป็นแม่น้ำที่สำคัญกว่าในบรรดาแม่น้ำสองสายของดามัสกัส ประเทศซีเรีย และได้รับการกล่าวถึงใน *[[หนังสือพงศ์กษัตริย์]]* (2 พงศ์กษัตริย์ 5:12) ในคัมภีร์ไบเบิล นาอามานกล่าวว่าอาบานาและฟารปาร์นั้นดีกว่าแม่น้ำทั้งหมดในอิสราเอล

## ลำสาขา

## ภาพ

File:TOBIN(1855) p282 PASS OF SOOC BARRADA.jpg|หุบเขาตอนบนของบะเราะดาในเทือกเขาตรงข้ามเลบานอน ค.ศ. 1855
File:Damascus-8.jpg|แม่น้ำบะเราะดาใน ค.ศ. 1868
File:Barada2.jpg|แม่น้ำบะเราะดาประมาณ ค.ศ. 1930
File:Feeja Spring.jpg|ตาน้ำ Feeja ใน ค.ศ. 2007
File:Barada River desiccated.jpg|แม่น้ำบะเราะดาที่แห้งในเดือนสิงหาคม ค.ศ. 2010 
File:ISS036-E-012047.jpg|ภาพถ่ายในอวกาศแสดงแม่น้ำบะเราะดาและดามัสกัสพร้อมบริเวณโดยรอบใน ค.ศ. 2013 พร้อมคำอธิบายประกอบ


## อ้างอิง

## แหล่งข้อมูลอื่น

**[https://vimeo.com/96206780 Before Vanishing]*, a 2005 documentary short about the decline of Barada (French titles, no narration).
*
*
*

หมวดหมู่:แม่น้ำในประเทศซีเรีย
หมวดหมู่:แม่น้ำในคัมภีร์ฮีบรู
กรมปรึกษาราชบัลลังก์

**กรมปรึกษาราชบัลลังก์** ( *กฺรุมปรึกฺสาราชปลฺลังฺก*) เป็นองค์คณะบุคคลจำนวน 9 คนของประเทศกัมพูชาซึ่งมีหน้าที่คัดเลือกผู้ขึ้นเสวยราชสมบัติเป็นพระมหากษัตริย์แห่งกัมพูชา  ตั้งขึ้นตามรัฐธรรมนูญแห่งพระราชอาณาจักรกัมพูชาเมื่อวันที่ 24 กันยายน พ.ศ. 2536 ประกอบด้วยนายกรัฐมนตรีแห่งพระราชอาณาจักรกัมพูชา, ประธานรัฐสภาแห่งพระราชอาณาจักรกัมพูชา, รองประธานรัฐสภาแห่งพระราชอาณาจักรกัมพูชาคนที่ 1 และคนที่ 2, ประธานพฤฒสภาแห่งพระราชอาณาจักรกัมพูชา, รองประธานพฤฒสภาแห่งพระราชอาณาจักรกัมพูชาคนที่ 1 และคนที่ 2, สมเด็จพระสังฆราชฝ่ายคณะสงฆ์มหานิกาย, และสมเด็จพระสังฆราชฝ่ายคณะสงฆ์ธรรมยุติกนิกาย

หลังจากการก่อตั้งในปี พ.ศ. 2536 กรมนี้มิได้ปฏิบัติหน้าที่ใด ๆ อีก จนกระทั่งได้ปฏิบัติหน้าที่อีกครั้งเมื่อเดือนตุลาคม พ.ศ. 2547 ในการกราบบังคมทูลอัญเชิญพระบาทสมเด็จพระบรมนาถ นโรดม สีหมุนีขึ้นเสวยราชสมบัติเป็นพระมหากษัตริย์พระองค์ใหม่

การลงคะแนนคัดเลือกผู้ขึ้นเสวยราชสมบัติในที่ประชุมกรม ใช้การลงคะแนนลับในหีบบัตรเลือกตั้งโดยสมาชิกกรมทั้ง 9 คน

## องค์คณะของกรมในปัจจุบัน

## พระมหากษัตริย์ซึ่งได้รับเลือกจากกรมปรึกษาราชบัลลังก์
* พระบาทสมเด็จพระนโรดม สีหนุ (24 กันยายน พ.ศ. 2536) 
* พระบาทสมเด็จพระบรมนาถ นโรดม สีหมุนี (14 ตุลาคม พ.ศ. 2547)

## ผู้มีสิทธิ์ในการสืบราชสันตติวงศ์
พระมหากษัตริย์แห่งพระราชอาณาจักรกัมพูชาจะต้องเป็นสมาชิกในพระราชวงศ์กัมพูชา ซึ่งมีพระชนมายุตั้งแต่ 30 พรรษาขึ้นไป และสืบเชื้อสายมาจากราชสกุลวงศ์ของสมเด็จพระหริรักษ์รามมหาอิศราธิบดี (พระองค์ด้วง) หรือพระบาทสมเด็จพระนโรดม บรมรามเทวาวตาร หรือพระบาทสมเด็จพระสีสุวัตถิ์ ปัจจุบันมีเจ้านายผู้มีสิทธิ์ในการสืบราชสันตติวงศ์ของกัมพูชาชั้นแรกสุดจำนวน 3 พระองค์ ได้แก่
# สมเด็จกรมพระนโรดม จักรพงศ์ (ประสูติ พ.ศ. 2488) พระราชโอรสในพระบาทสมเด็จพระนโรดม สีหนุ
# พระองค์เจ้านโรดม สิริวุธ (ประสูติ พ.ศ. 2494) พระราชอนุชาต่างพระมารดาในพระบาทสมเด็จพระนโรดม สีหนุ
# พระองค์เจ้านโรดม ปรียโสภณ (ประสูติ พ.ศ. 2497) พระราชอนุชาต่างพระมารดาในพระบาทสมเด็จพระนโรดม สีหนุ

หมายเหตุ: พระองค์เจ้าสีสุวัตถิ์ ชีวันฤทธิ์ (ประสูติ พ.ศ. 2510) และพระองค์เจ้าสีสุวัตถิ์ วชิราวุธ (ประสูติ พ.ศ. 2516) ซึ่งเป็นพระนัดดาของพระบาทสมเด็จพระนโรดม สีหนุ (โดยทรงเป็นพระโอรสในสมเด็จพระสีสุวัตถิ์ ชีวันมุนีรักษ์ พระราชโอรสในพระบาทสมเด็จพระสีสุวัตถิ์ มุนีวงศ์ และสมเด็จพระเรียมนโรดม บุปผาเทวี พระราชธิดาในพระบาทสมเด็จพระนโรดม สีหนุ) ทรงเป็นเชื้อสายของพระบาทสมเด็จพระสีสุวัตถิ์ ซึ่งมีสิทธิ์ในการสืบราชสันตติวงศ์ของกัมพูชาชั้นแรกสุดเช่นกัน

## อ้างอิง

หมวดหมู่:การเมืองกัมพูชา
หมวดหมู่:พระมหากษัตริย์กัมพูชา
ชุติมา บุณยประภัศร

**ชุติมา บุณยประภัศร** (เกิด 19 พฤษภาคม พ.ศ. 2499) เป็นอดีตรัฐมนตรีช่วยว่าการกระทรวงพาณิชย์ และรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกประยุทธ์ จันทร์โอชา และเป็นอดีตปลัดกระทรวงพาณิชย์ และอดีตคณะกรรมการนโยบายเขตพัฒนาเศรษฐกิจพิเศษ ประธานกรรมการในคณะกรรมการควบคุมสินค้าที่เกี่ยวข้องกับการแพร่ขยายอาวุธที่มีอานุภาพทำลายล้างสูง กรรมการ สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ

อดีตรองประธานอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ อดีตประธานอนุกรรมการในคณะอนุกรรมการพิจารณาระบายข้าว อดีตรองประธานอนุกรรมการในคณะอนุกรรมการจัดทำบัญชีข้าวคงเหลือของรัฐ

## ประวัติ
นางสาวชุติมา บุณยประภัศร เป็นคนจังหวัดพระนคร สำเร็จการศึกษาระดับปริญญาตรี รัฐศาสตรบัณฑิต (การคลัง) จากคณะรัฐศาสตร์ จุฬาลงกรณ์มหาวิทยาลัย ระดับปริญญาโทด้านเศรษฐศาสตร์ จากมหาวิทยาลัยเวสเทิร์น มิชิแกน สหรัฐอเมริกา และผ่านการศึกษาอบรมหลักสูตรจากวิทยาลัยป้องกันราชอาณาจักร พ.ศ. 2550

## การทำงาน
นางสาวชุติมา บุณยประภัศร เริ่มเข้ารับราชการในปี 2525 ในตำแหน่งเศรษฐกร ระดับ 3 กรมเศรษฐกิจการพาณิชย์ เคยดำรงตำแหน่งอัคราชทูตที่ปรึกษา สำนักงานพาณิชย์ในต่างประเทศ ณ กรุงบรัสเซลส์ เป็นประธานคณะกรรมการระดับเจ้าหน้าที่อาวุโสอาเซียน 

นางสาวชุติมา บุณยประภัศร เคยดำรงตำแหน่งสำคัญในกระทรวงพาณิชย์ ได้แก่ อธิบดีกรมการค้าภายใน อธิบดีกรมการค้าต่างประเทศ อธิบดีกรมเจรจาการค้าระหว่างประเทศ และเป็นปลัดกระทรวงพาณิชย์ ได้รับการแต่งตั้งจากคณะรัฐมนตรีหลังการรัฐประหารในประเทศไทย พ.ศ. 2557

ผลงานที่สำคัญ เช่น ยกเลิก SG เหล็กแผ่นรีดร้อนเจืออื่น ๆ ชนิดเป็นม้วนและไม่เป็นม้วนhttps://www.thaitr.go.th/storage/announcements/MRZLtN53yTTC2YmXKV49NSI4hdBmBd1diRtp82eD.pdf ในเดือนกุมภาพันธํปี 2562 ส่งผลทำให้อุตสาหกรรมเหล็กในประเทศไทยมีอัตราการผลิตที่ลดลง เพราะนำเข้าเหล็กจากต่างประเทศhttp://iiu.isit.or.th/th/reports/Monthly%20Thailand%20Iron%20Summary/download.aspx?Content=3955การดำเนินการให้ประเทศไทยเข้าเป็นสมาชิกองค์การการค้าโลก การเจรจาปัญหาการเปิดตลาดข้าวและการกำหนดโควตาไก่แช่แข็งกับสหภาพยุโรป เป็นต้น

## งานการเมือง
ชุติมา บุณยประภัศร ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในเดือนธันวาคม 2559 ต่อมาในการปรับคณะรัฐมนตรี ชุติมา ได้รับแต่งตั้งให้เป็นรัฐมนตรีช่วยว่าการกระทรวงพาณิชย์

## เครื่องราชอิสริยาภรณ์

## อ้างอิง

  

หมวดหมู่:บุคคลจากจังหวัดพระนคร
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:ปลัดกระทรวงพาณิชย์ไทย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลผู้ได้รับรางวัลครุฑทองคำ
ศักดิ์ศรี ศรีอักษร

**ศักดิ์ศรี ศรีอักษร** (12 มิถุนายน พ.ศ. 2480 - 15 พฤษภาคม พ.ศ. 2548) เป็นนักร้องลูกทุ่งหญิงรุ่นเก่าชาวไทย มีผลงานเพลงที่สร้างชื่อเสียง ได้แก่เพลง "ผู้ใหญ่ลี"

## ประวัติและการศึกษา
**ศักดิ์ศรี ศรีอักษร** เกิดที่ย่านวัดป่าน้อย หรือวัดมณีวนาราม อำเภอเมืองอุบลราชธานี จังหวัดอุบลราชธานี เมื่อวันเสาร์ที่ 12 มิถุนายน พ.ศ. 2480 จบการศึกษาชั้นมัธยมศึกษาปีที่ 6 โรงเรียนวิไลพัฒนา พ่วงท้ายด้วยตำแหน่งเทพี งานแห่ต้นเทียนพรรษา

จบการศึกษาจากอุบลฯ "ศักดิ์ศรี" เข้ากรุงเทพฯ มาเป็นครูอนุบาลอยู่พักหนึ่ง เมื่อทราบว่าครู ไพบูลย์ บุตรขัน ลงประกาศแจ้งความต้องการรับสมัครนักร้อง เพื่อคัดเลือกให้บันทึกแผ่นเสียง เธอจึงไปสมัคร และโชว์การร้องเพลง ร้องหมอลำ และการฟ้อน เพื่อเอาชนะใจครู

## เข้าวงการ
ในที่สุด ครูไพบูลย์ก็ให้เธอไปฝึกร้องเพลงอยู่กับ พิพัฒน์ บริบูรณ์ สักระยะหนึ่ง ซึ่ง "พิพัฒน์" นั้น เป็นหุ้นส่วนในการสร้างนักร้องกับครู และในระหว่างรอการบันทึกแผ่นเสียง ความสัมพันธ์ระหว่างสาวอุบลฯ กับนักธุรกิจทำแผ่นเสียงก็สุกงอมถึงขั้นแต่งงานกัน

ปี 2500 "ศักดิ์ศรี" บันทึกเสียงเพลงชุดแรก 3 เพลง คือ "กระถินบนถระถาง" "เหนือฟ้าฝั่งโขง" และ "สาวฝั่งโขง" ซึ่งเป็นผลงานของครูไพบูลย์ และหลังจากนั้นเธอก็เดินสายร้องเพลงไปกับวงดนตรี พิพัฒน์ บริบูรณ์

ระหว่างเดินสายร้องเพลง สองสามีภรรยาได้เก็บประสบการณ์จากการแสดงลำกลอน ซึ่งมีนำเอาเรื่องราวของชายชาวอีสานชื่อ "ลี" มีตำแหน่งเป็นผู้ใหญ่บ้านมาเล่นล้อเลียน ทำให้พิพัฒน์นำพล็อตนี้มาเขียนเป็นเพลง "ผู้ใหญ่ลี" ในภายหลัง

จากปี พ.ศ. 2502-พ.ศ. 2504 ทุกครั้งที่วงพิพัฒน์ บริบูรณ์ เปิดวิกทำการแสดงที่ใด "ศักดิ์ศรี" ก็จะออกมาร้องเพลง "ผู้ใหญ่ลี" และได้รับการตอบรับจากแฟนกันล้นหลาม โดยเฉพาะข้าราชการสายปกครองที่ถูกพูดในเนื้อหาของเพลงดังกล่าว

เมื่อหยั่งกระแสจนมั่นใจแล้ว พิพัฒน์จึงให้ภรรยาบันทึกแผ่นเสียงเพลง "ผู้ใหญ่ลี" และตัวเขาใช้นามปากกา "อิง ชาวอีสาน" ในการแต่งคำร้อง ตอนแรกเขาสั่งตัดแผ่นออกขาย 300 แผ่น ปรากฏว่าขายหมดเกลี้ยงภายในเวลาอันรวดเร็ว

ความโด่งดังของเพลง "ผู้ใหญ่ลี" ทำให้ไนต์คลับชื่อดังของกรุงเทพฯ เปิดโอกาสให้ "ศักดิ์ศรี" ได้เข้าไปร้องขับกล่อมแขกเหรื่อ ไม่ว่าจะเป็น "มอนติคาร์โล" "แมนดาริน" และ "โลลิต้า"

นอกจากนี้ นักร้องสาวชาวอุบลฯ ก็ได้รับเป็นนางเอกหนังไทยให้กับ "อุษาฟิล์ม" ในปี 2507 เรื่อง "ลูกสาวผู้ใหญ่ลี" โดยเธอแสดงเป็นลูกสาวผู้ใหญ่ลี และ ดอกดิน กัญญามาลย์ รับบทเป็น "ผู้ใหญ่ลี"

หลายปีต่อมา กระแสผู้ใหญ่ลีซาความนิยมลง พิพัฒน์ก็ได้เปลี่ยนทำนองเพลงโดยใช้จังหวะวาทูซี่ ชื่อเพลง "ผู้ใหญ่ลีวาทูซี่" และศักดิ์ศรีเป็นผู้ขับร้องเช่นเคย และอีกไม่กี่ปีถัดมา ถึงจุดอิ่มตัวของชีวิตการร้องเพลง พิพัฒน์และศักดิ์ศรีจึงยุบวงดนตรี

## บั้นปลาย
ศักดิ์ศรี ศรีอักษร ในวัย 68 ปี เสียชีวิตด้วยโรคความดันโลหิตและโรคชราเมื่อปี พ.ศ. 2548 โดยครอบครัวได้นำศพไปประกอบพิธีที่วัดสะพานใหม่ดินแดน ฌาปนกิจในวันเสาร์ที่ 4 มิถุนายน พ.ศ. 2548 เวลา 16.00 น.

## ดูเพิ่ม
* รายนามนักร้องลูกทุ่ง
* ผู้ใหญ่ลี
* เมียผู้ใหญ่ลี

## อ้างอิง

หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:บุคคลจากอำเภอเมืองอุบลราชธานี
หมวดหมู่:เสียชีวิตจากภาวะหัวใจล้มเหลว
หมวดหมู่:นักร้องจากจังหวัดอุบลราชธานี
ค้างคาวหางอิสระเม็กซิโก

**ค้างคาวหางอิสระเม็กซิโก** หรือ **ค้างคาวหางอิสระบราซิล** (; ) เป็นค้างคาวขนาดกลางชนิดหนึ่ง จำพวกค้างคาวกินแมลง อาศัยอยู่ในทวีปอเมริกา

เป็นสัตว์ที่บินได้เร็วที่สุดในโลก จากการศึกษาของนักวิทยาศาสตร์พบว่า สามารถบินได้เร็วถึงประมาณ 100 กิโลเมตร/ชั่วโมง โดยขนานหรือเป็นแนวนอนไปกับพื้น โดยพบตัวหนึ่งที่ทำความเร็วสูงสุดถึง 160 กิโลเมตร/ชั่วโมง นับว่าทำลายสถิติความเร็วที่สุดในโลกของนกแอ่นที่เร็วประมาณ 112 กิโลเมตร/ชั่วโมง อีกทั้งนกแอ่นยังต้องใช้แรงดึงดูดและลมช่วยในการบินด้วย แต่ค้างคางชนิดนี้กลับไม่ต้อง

ทั้งนี้เนื่องจากความที่เป็นค้างคาวที่ลำตัวเรียบลื่นเป็นมัน ปีกแคบ และสามารถกางปีกได้ยาวกว่าค้างคาวชนิดอื่น ๆ โดยสามารถกางได้ยาวถึง 28 เซนติเมตร (11 นิ้ว)

## อ้างอิง

## แหล่งข้อมูลอื่น

* 
* ARKive – images and movies of the Brazilian free-tailed bat ''(Tadarida brasiliensis)'' 
* Untamed Science interview with a bat specialist at the Congress Street Bridge Colony 
* Bat Conservation International website
* Mexican Bats Find Cross-Border Benefactors (Washington Post)
* Pronatura Noreste Announces the Purchase of Cueva de la Boca 
* Bat Conservation International webpage about Mexican free-tailed bats 
* Animal Diversity – Tadarida brasiliensis

หมวดหมู่:ค้างคาวกินแมลง
หมวดหมู่:สัตว์ที่พบในทวีปอเมริกาเหนือ
หมวดหมู่:สัตว์ที่พบในทวีปอเมริกาใต้
ชิงรัก ริษยา

**ชิงรัก ริษยา** เป็นละครโทรทัศน์ไทยแนวประโลมโลกและระทึกขวัญที่ออกอากาศในปี พ.ศ. 2560 ผลิตโดย เดอะ วัน เอ็นเตอร์ไพรส์ และ รีไมน์ เค (Remind K) โดยมี ปรารถนา บรรจงสร้าง เป็นผู้จัด สร้างจากบทประพันธ์ พิษรักเพลิงปรารถนา ของ เพ็ญศิริ เขียนบทโทรทัศน์โดย ปณิตา นิตธิสิทธิ์ กำกับการแสดงโดย รอน บรรจงสร้าง  นำแสดงโดย ธนา สุทธิกมล,อรจิรา แหลมวิไล,มารี เบิร์นเนอร์,กรณ์ ศิริสรณ์,ภัณฑิลา วิน ปานสิริธนาโชติ และ เบญจศิริ วัฒนา และนักแสดงอื่นๆ อีกมากมาย ออกอากาศทุกวันพุธ–พฤหัสบดี เวลา 20.30–21.50 น. ทางช่องวัน 31 ตั้งแต่วันพุธที่ 4 มกราคม – วันพฤหัสบดีที่ 9 มีนาคม พ.ศ. 2560

แต่เดิมแผนงานของละครเรื่องนี้รวมไปถึงระหว่างการถ่ายทำยังได้ใช้ชื่อว่า **พิษรักเพลิงปรารถนา**  ต่อมาก่อนที่จะเปลี่ยนชื่อเรื่องมาใช้ชื่อว่า **ชิงรัก ริษยา** ในช่วงที่ใกล้จะออกอากาศในที่สุด

## นักแสดง

## เพลงประกอบละคร
* เพลง **ไม่มีใครยอมใคร** (เพลงเปิดเรื่อง-เพลงปิดเรื่อง) - แก้ม วิชญาณี เปียกลิ่น , พรีน รวิสรารัตน์ พิบูลภานุวัธน
* เพลง **[[คู่ชีวิต (เพลงค็อกเทล)|คู่ชีวิต]]** (เพลงประกอบซีนงานแต่งงานระหว่างภีณ์กับม่อน) - ค็อกเทล
* เพลง **[[แรงบันดาลใจ]]** - ขับร้องโดย สุกฤษฎิ์ วิเศษแก้ว
* เพลง **[[ยูยูยู|YOU YOU YOU]]** - (เพลงประกอบซีนระหว่างอั๊ตกับมิ้น) - ภัทรวี ศรีสันติสุข Feat. ไชยอมร แก้ววิบูลย์พันธุ์
* เพลง **[[เก็บรัก (เพลงแอมมี่ เดอะบอตทอมบลูส์)|เก็บรัก]]** - แอมมี่ เดอะบอตทอมบลูส์
* เพลง **หล่อเลย** - พลพล พลกองเส็ง
* เพลง **อยากหยุดเวลา** - อีฟ ปานเจริญ

## การตอบรับ
ละครเรื่องนี้ได้รับกระแสการตอบรับที่ดีและพูดถึงเนื้อหาที่รุนแรงดุเด็ดเผ็ดร้อนของละครในสังคมวงกว้าง โดยเฉพาะกระแสจากโลกออนไลน์ทั้ง พันทิป และ เฟซบุ๊กของช่องวัน 31 รวมไปถึงจำนวนการรีทวีตในแต่ละครั้งผ่านทางทวิตเตอร์ ในแต่ละวันที่ละครออกอากาศ และยังรวมไปถึงการวิพากษ์วิจารณ์แสดงความคิดเห็นของละครที่ออกอากาศไปในแต่ละตอนที่ดุเด็ดเผ็ดมันส์และรุนแรงขึ้นทุกขณะในแต่ละตอนที่ออกอากาศ

### เรตติ้ง

## อ้างอิง

## แหล่งข้อมูลอื่น
* เรื่องย่อละคร ชิงรัก ริษยา : กูชิล 
* เรื่องย่อละคร ชิงรัก ริษยา : สยามโซน
* เรื่องย่อละคร ชิงรัก ริษยา : กระปุกดอตคอม
* เรื่องย่อละคร ชิงรัก ริษยา : Manager Online 
* เรื่องย่อละคร ชิงรัก ริษยา :  สนุกดอตคอม

## ลำดับรายการโทรทัศน์

หมวดหมู่:ละครโทรทัศน์ไทย
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ที่กำกับโดย รอน บรรจงสร้าง
หมวดหมู่:ละครโทรทัศน์แนวระทึกขวัญไทย
หมวดหมู่:ละครโทรทัศน์แนวประโลมโลกไทย
จักรพรรดิเท็มมุ

**จักรพรรดิเท็มมุ** (;  – 1 ตุลาคม ค.ศ. 686) เป็นจักรพรรดิญี่ปุ่นองค์ที่ 40 ตามลำดับการสืบราชบัลลังก์แบบดั้งเดิม พระองค์ขึ้นครองราชย์หลังสงครามจินชินที่กองทัพของพระองค์เอาชนะกองทัพของจักรพรรดิโคบุง เท็มมุครองราชย์ใน ค.ศ. 673 จนกระทั่งสวรรคตใน ค.ศ. 686 ท่ามกลางยุคอาซูกะตอนปลาย 

ในรัชสมัยของพระองค์ เท็มมุทรงดำเนินการปฏิรูปทางการเมืองและการทหาร รวบอำนาจจักรวรรดิและการปกครองไว้ที่ศูนย์กลาง นโยบายต่างประเทศของพระองค์เอื้อประโยชน์ต่ออาณาจักรชิลลาของเกาหลี ขณะที่กำลังตัดสัมพันธ์ทางการทูตกับจีนสมัยราชวงศ์ถัง พระองค์ทรงใช้โครงสร้างทางศาสนาเพื่อเสริมสร้างอำนาจจักรวรรดิ โดยสร้างวัดและอารามพุทธหลายแห่ง รวมทั้งเสริมสร้างความสัมพันธ์กับศาลเจ้าอิเซะ จักรพรรดินีจิโตครองราชย์ต่อจากพระองค์

## เรื่องราวแบบดั้งเดิม

## ดูเพิ่ม
* จักรพรรดิญี่ปุ่น
* รายพระนามจักรพรรดิญี่ปุ่น

## อ้างอิง

## อ่านเพิ่ม
* Asakawa, Kan'ichi. (1903).    ''The Early Institutional Life of Japan''. Tokyo: Shueisha. ;  ''see'' online, multi-formatted, full-text book at openlibrary.org
* Aston, William. (1896).  ''Nihongi: Chronicles of Japan from the Earliest Times to A.D. 697''. London: Kegan Paul, Trench, Trubner. 
* Brown, Delmer M. and Ichirō Ishida, eds. (1979).  ''Gukanshō: The Future and the Past''. Berkeley: University of California Press. ; 
* Nippon Gakujutsu Shinkokai (1969). *The [[Man'yōshū]]: The Nippon Gakujutsu Shinkokai Translation of One Thousand Poems*.  New York: Columbia University Press. 
* Ponsonby-Fane, Richard. (1959).  ''The Imperial House of Japan''. Kyoto: Ponsonby Memorial Society. 
* Titsingh, Isaac. (1834). *[[Nihon Ōdai Ichiran]]*; ou,  ''Annales des empereurs du Japon''.  Paris: Royal Asiatic Society, Oriental Translation Fund of Great Britain and Ireland. 
* Varley, H. Paul. (1980).  ''Jinnō Shōtōki: A Chronicle of Gods and Sovereigns''. New York: Columbia University Press. ; 

## แหล่งข้อมูลอื่น
* 
* Asuka Historical National Government Park:  image of Mausoleum Emperor Tenmu and Empress Jitō , exterior view

เท็มมุ
หมวดหมู่:บุคคลในยุคอาซูกะ
หมวดหมู่:พระราชโอรสในจักรพรรดิญี่ปุ่น
หมวดหมู่:พระราชโอรสในสมเด็จพระจักรพรรดินีนาถ
คู่คอง

**"คู่คอง"** เป็นซิงเกิลและเพลงประกอบละคร *[[นาคี]]* ของก้อง ห้วยไร่ เจ้าของเพลงฮิต “ไสว่าสิบ่ถิ่มกัน” สังกัดค่ายเพลงแชนเดอเลียร์มิวสิก ประพันธ์คำร้องและแต่งทำนองโดย ก้อง ห้วยไร่ และเรียบเรียงโดย นะโม โมรา ออกจำหน่ายในวันที่ 22 กันยายน พ.ศ. 2559 โดยเป็นเป็นเพลงรักภาษาอีสาน พูดถึงความรัก คำว่า "คอง" ซึ่งหมายถึงการรอคอย

ก้อง ห้วยไร่ เริ่มแต่งเพลงจากคำชักชวนของผู้กำกับละครพงษ์พัฒน์ วชิรบรรจง เพื่อประกอบละคร เขียนเสร็จภายใน 3 ชั่วโมง ซึ่งถือว่าไม่เร็ว

ในปี พ.ศ. 2559 เพลง "คู่คอง" ได้ถูกนำไปขับร้องใหม่โดย ไข่มุก รุ่งรัตน์ ซึ่งเรียบเรียงโดย พิทยา พูลดาวทอง

## การตอบรับ
เพลง "คู่คอง" ได้ติดอันดับชาร์ทเพลง 1 ของ JOOX ทั้งชาร์ต JOOX Top 100 Chart ,JOOX Top Top 50 เพลงไทยสากล และ JOOX Top Top 50 เพลงลูกทุ่ง และสร้างปรากฏการณ์แต่งเพลงละครที่มียอดคนดูใน Youtube ถึง 1,000,000 วิว 3 วัน
; ชาร์ต

## รางวัลและการเข้าชิง

## อ้างอิง

หมวดหมู่:เพลงลูกทุ่ง
หมวดหมู่:ซิงเกิลในสังกัดแชนเดอเลียร์มิวสิก
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:ซิงเกิลในสังกัดจีเอ็มเอ็ม แกรมมี่
ยูไนเต็ดคิงดอมแชมเปียนชิปทัวร์นาเมนต์ (2017)

**ดับเบิลยูดับเบิลยูอี ยูไนเต็ด คิงดอม แชมเปียนชิป ทัวร์นาเมนต์  (2017)** (WWE United Kingdom Championship Tournament (2017)) รายการเพย์-เพอร์-วิวมวยปล้ำอาชีพที่ออกอากาศทางดับเบิลยูดับเบิลยูอี เน็ตเวิร์ค ในวันที่ 15 และ 16 มกนาคม ค.ศ. 2017 ที่ เอ็มเพรส บอลรูม แบล็กพูล มณฑลแลงคาสเชอร์ ประเทศอังกฤษ ซึ่งผู้ชนะเพียงหนึ่งเดียวจากทั้งหมด 18 คนจะได้เป็นแชมป์ดับเบิลยูดับเบิลยูอี ยูไนเต็ดคิงดอมแชมเปียนชิปคนแรก

## ผู้เข้าแข่งขัน

## ผลการปล้ำ
### รอบทัวร์นาเมนต์


## ทีมงานออกอากาศ

## ดูเพิ่ม
*มวยปล้ำอาชีพในสหราชอาณาจักร

## อ้างอิง

## แหล่งข้อมูลอื่น

*

หมวดหมู่:มวยปล้ำอาชีพในปี พ.ศ. 2560
หมวดหมู่:รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2560
หมวดหมู่:มวยปล้ำอาชีพในสหราชอาณาจักร
หมวดหมู่:ดับเบิลยูดับเบิลยูอี ยูไนเต็ด คิงดอม แชมเปียนชิป ทัวร์นาเมนต์
หมวดหมู่:เอ็นเอ๊กซ์ที ยูเค
แค่ได้เป็นคนสุดท้ายที่เธอคิดถึง

**แค่ได้เป็นคนสุดท้ายที่เธอคิดถึง** เป็นซิงเกิลของวงพอส ในปี พ.ศ. 2559 โดยเป็นการเปิดตัวครั้งแรกของ เฟ้นท์-ประภาพ ตันเจริญ ได้เข้ามาเป็นนักร้องนำคนใหม่แทน โจ้ -  อัมรินทร์ เหลืองบริบูรณ์ อดีตนักร้องนำของวง ที่เสียชีวิตเมื่อปี พ.ศ. 2545 หลังจากการได้รับเลือกให้เป็นนักร้องนำคนใหม่ในกิจกรรม PAUSE PLAY AGAIN โดยวงพอส ในปี พ.ศ. 2559 แต่งเนื้อร้อง - ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย พลกฤษณ์ อินทรสมบัติ เรียบเรียงเพลงร่วมกับวงพอสภายใต้สังกัดค่ายมีเรคคอร์ดส ในเครือมิวสิกมูฟเอนเตอร์เทนเมนต์

เพลง แค่ได้เป็นคนสุดท้ายที่เธอคิดถึง ได้ออกจำหน่ายครั้งแรกในวันที่ 13 ตุลาคม 2559 โดยเผยแพร่ไว้ในยูทูบแซลแนลของมีเรคคอร์ดส ก่อนที่มีการแถลงสำนักพระราชวังเรื่อง พระบาทสมเด็จพระปรมินทรมหาภูมิพลอดุลยเดชสวรรคต

ส่วนมิวสิกวิดีโอนี้เผยแพร่ครั้งแรกในวันที่ 15 ธันวาคม พ.ศ. 2559

## ผู้มีส่วนร่วมทำเพลง
; พอส
* ประภาพ ตันเจริญ (เฟ้นท์) – ร้องนำ 
* พลกฤษณ์ วิริยานุภาพ (เอ) – กีต้าร์ เรียบเรียง 
* นรเทพ มาแสง (นอ) – เบส โปรดิวเซอร์
* นิรุจ เดชบุญ (บอส) – กลอง 

; ผู้มีส่วนร่วมอื่น ๆ 
* ฟองเบียร์ (ปฏิเวธ อุทัยเฉลิม) – เนื้อร้อง ทำนอง

## การตอบรับ
เพลง **แค่ได้เป็นคนสุดท้ายที่เธอคิดถึง** ติดอันดับสูงสุด 10 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 30 ตุลาคม พ.ศ. 2559 ที่มีคนดาวน์โหลดมากที่สุด 
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:ซิงเกิลในสังกัดมีเรคคอร์ดส
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
หมวดหมู่:ซิงเกิลวิทยุ
หมวดหมู่:เพลงที่ประพันธ์คำร้องโดยฟองเบียร์